CELEX: 32006R0210
Language: lv
Date: 2006-02-07 00:00:00
Title: Komisijas Regula (EK) Nr. 210/2006 ( 2006. gada 7. februāris ), ar ko 2006./2007. tirdzniecības gadam nosaka atbalsta apjomu par tomātiem, kas paredzēti pārstrādei

8.2.2006   
            
            
               LV
            
            
               Eiropas Savienības Oficiālais Vēstnesis
            
            
               L 36/34
            
         
      KOMISIJAS REGULA (EK) Nr. 210/2006
   (2006. gada 7. februāris),
   ar ko 2006./2007. tirdzniecības gadam nosaka atbalsta apjomu par tomātiem, kas paredzēti pārstrādei
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopējo organizāciju (1), un jo īpaši tās 6. panta 1. punktu,
   tā kā:
   
               (1)
            
            
               3. panta 3. punktā Komisijas 2003. gada 29. augusta Regulā (EK) Nr. 1535/2003, ar ko paredz sīki izstrādātus noteikumus par to, kā piemērot Padomes Regulu (EK) Nr. 2201/96 attiecībā uz atbalsta programmu augļu un dārzeņu pārstrādes produktiem (2), paredzēts, ka Komisija ne vēlāk kā 31. janvārī publicē atbalsta apjomu, kas piemērojams par pārstrādei paredzētiem tomātiem.
            
         
               (2)
            
            
               Tām dalībvalstīm, kuras bija Eiropas Savienības sastāvā 2004. gada 30. aprīlī, Kopienas un attiecīgās valsts tā sliekšņa ievērošanu, kas noteikts tomātu pārstrādei un kas minēts Regulas (EK) Nr. 2201/96 5. panta 1. punktā, nosaka, pamatojoties uz atbalstītiem daudzumiem trīs pēdējo tirdzniecības gadu laikposmā, par kuru ir pieejami galīgie dati par visām attiecīgajām dalībvalstīm.
            
         
               (3)
            
            
               Tām dalībvalstīm, kuras Eiropas Savienībai pievienojās 2004. gada 1. maijā, Kopienas un attiecīgās valsts sliekšņa ievērošanu nosaka, pamatojoties uz faktiski atbalstītiem daudzumiem 2004./2005. tirdzniecības gada laikā un uz daudzumiem, par kādiem iesniegti atbalsta pieteikumi 2005./2006. tirdzniecības gadam saskaņā ar 4. pantu Komisijas 2004. gada 5. marta Regulā (EK) Nr. 416/2004, ar ko paredz pārejas posma pasākumus Padomes Regulas (EK) Nr. 2201/96 un Regulas (EK) Nr. 1535/2003 piemērošanai sakarā ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos Eiropas Savienībai (3).
            
         
               (4)
            
            
               Atbalsta shēmas ietvaros pārstrādāto tomātu daudzums, kas jāņem vērā, pārbaudot Kopienas un attiecīgās valsts sliekšņu ievērošanu, ir par 978 544 tonnām lielāks nekā Kopienas slieksnis. Attiecībā uz dalībvalstīm, kuras ir pārsniegušas pārstrādes slieksni, atbalsta apjoms 2006./2007. tirdzniecības gadam par pārstrādei paredzētiem tomātiem ir jāgroza, salīdzinot ar līmeni, kas noteikts Regulas (EK) Nr. 2201/96 4. panta 2. punktā atbilstīgi tās 5. panta 2. un 4. punktam, kā arī Regulas (EK) Nr. 416/2004 3. panta 2. punktam.
            
         
               (5)
            
            
               Šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Saskaņā ar Regulas (EK) Nr. 2201/96 2. pantu 2006./2007. tirdzniecības gadam nosaka šādu atbalsta apjomu par tomātiem:
   
               a)
            
            
               Grieķijā, Francijā, Portugālē, Čehijā, Kiprā, Ungārijā, Maltā, Polijā un Slovākijā – 34,50 euro par tonnu;
            
         
               b)
            
            
               Itālijā – 30,43 euro par tonnu;
            
         
               c)
            
            
               Spānijā –
               
                           i)
                        
                        
                           34,50 euro par tonnu tomātu, kas paredzēti pārstrādei veselos mizotos tomātos,
                        
                     
                           ii)
                        
                        
                           23,35 euro par tonnu tomātu, kas paredzēti pārstrādei citos produktos.
                        
                     
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 7. februārī
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 297, 21.11.1996., 29. lpp. Regulā jaunākie grozījumi izdarīti ar Komisijas Regulu (EK) Nr. 386/2004 (OV L 64, 2.3.2004., 25. lpp.).
   
      (2)  OV L 218, 30.8.2003., 14. lpp. Regulā jaunākie grozījumi izdarīti ar Regulu (EK) Nr. 1663/2005 (OV L 267, 12.10.2005., 22. lpp.).
   
      (3)  OV L 68, 6.3.2004., 12. lpp. Regulā grozījumi izdarīti ar Regulu (EK) Nr. 550/2005 (OV L 93, 12.4.2005., 3. lpp.).